  Виталий Пронин Россиысь калык творчествоя юртын ужась Юлия Иванова - куижъёсъя центръёслэн кулэлыксы сярысь вераськиз.Удмуртие люкаськылӥзы Россиысь пӧртэм улосъёсысь но шаерысьтымы вань ёросъёсысь киужъёсъя центръёсын кивалтӥсьёс, кибашлыос. Соос кенешизы  калык культураез утёнын но азинтонын кылдылӥсь шуг-секытъёс, азинскон амалъёс сярысь.Якутиысь, Марий Элысь, Комиысь, Архангельск, Псков улосъёсысь усточиос Удмуртиын 3 нунал куноязы. Нырысетӥ нуналаз соос вуылӥзы Ува ёросысь Узей-Тукляысь киужъёсъя центре. Отысь кибашлыос куноосты куиськон амалъёсынызы тодматӥзы.Ужрадлэсь кыкетӥ нуналзэ сӥё-дано усьтӥзы Удмуртиысь культурая но туризмъя министр Владимир Соловьёв но Киужъёсъя элькун юртлэн кивалтӥсез Наиля Собина.Москваысь куно - Россиысь калык творчествоя юртын ужась Юлия Иванова - куижъёсъя центръёслэн кулэлыксы сярысь вераськиз, вераз, кыӵе шуг-секытъёсын туала усточиос пумиськыло. Чечые тэкит понэм кадь луиз кибашлыос сярысь закон пумысен верамез. Кун Думаысь депутатъёс киужъёсын герӟаськем закон кутыны тыршо, ке. Ваньмыз, кин пичи ке но киужен выре но арбериоссэ вузаны поттэ, кулэ луозы лицензия басьтыны но государстволы выт тырыны. Россиысь киужъёсъя центръёсысь вуэмъёс.Россиысь киужъёсъя центръёсысь вуэмъёс тодматӥзы ужан амалъёсынызы. Кылсярысь, Псков улосысь калык творчествоя центрлэн кивалтӥсез Лариса Фёдорова вераз, соослэн улосазы  нимысьтыз кибашлыослэн центрзы ӧвӧл шуыса.- Синмаськи Удмуртиысь кибашлыослэн ужамзылы, - вераз Л. Фёдорова. - Татын киужъёсъя зэмос профессионалъёсты будэто. Удмуртие нырысьсэ вуи ке но, шаерды, усточиосты сярысь тодӥсько. Ми ӟеч кусып возиськом Брангуртысь песянайёсыныды. Ӝӧк вылам бабушъёсыныды кузьмам удмурт дэремен мунё сылэ. Пӧртэм улосъёсысь кибашлыосын кенешеммы бере дорамы киужен вырон удысэз ӟечгес азинтыны быгатом, малпасько.Ангелина Снигирёва  Теги: Кибыашлыюрт конференция  